rejauldu/bengali-wikipedia huggingface dataset:
পূর্ব বাংলার কমিউনিস্ট পার্টি বা পিবিসিপি বাংলাদেশের একটি নিষিদ্ধ মাওবাদী জঙ্গি গোষ্ঠী। ১৯৬৮ সালে বাংলাদেশ কমিউনিস্ট পার্টির বিভক্তির পর পিবিসিপি গঠিত হয়। এটি প্রধানত ভারতের পশ্চিমবঙ্গ রাজ্যের সীমান্তের কাছে বাংলাদেশের দক্ষিণ পশ্চিমে খুলনা এবং যশোরের এলাকায় সক্রিয় যেখানে সিপিআই-মাওবাদী নকশাল বিদ্রোহীরা ভারতীয় রাজ্যের বিরুদ্ধে চলমান গৃহযুদ্ধে সক্রিয় রয়েছে। পিবিসিপি অভ্যন্তরীণ এবং বাহ্যিকভাবে বিভিন্ন দল–উপদল এবং প্রতিদ্বন্দ্বী স্প্লিন্টার গ্রুপের সাথে হিংসাত্মক প্রতিদ্বন্দ্বিতা করছে। পূর্ব বাংলার সর্বহারা পার্টির (বাংলাদেশের প্রধান মাওবাদী সংগঠন) প্রতিষ্ঠাতা সিরাজ সিকদার পিবিসিপিকে একটি নব্য-সংশোধনবাদী এবং একটি দল হিসেবে "রূপে বামপন্থী কিন্তু সারমর্মে ডানপন্থী" বলে সমালোচনা করেছিলেন।   মতাদর্শ  পিবিসিপি একটি মাওবাদী এবং কট্টর জাতীয়তাবাদী আদর্শ অনুসরণ করে যার লক্ষ্য বাংলাদেশের সরকারকে উৎখাত করা এবং মাওবাদী যুগের চীন দ্বারা অনুপ্রাণিত একটি কমিউনিস্ট রাষ্ট্রে রূপান্তর করা। পিবিসিপি কট্টর ভারত বিরোধী, এটি ভারতকে এই অঞ্চলে একটি আধিপত্য হিসাবে দেখে।   কার্যক্রম  পিবিসিপি তার শত্রুদের ভয় দেখানোর জন্য গুপ্তহত্যা এবং অন্যান্য হিংসাত্মক কর্মকাণ্ড চালায় এটি ইসলামিক চরমপন্থী গোষ্ঠীর সাথেও সংঘর্ষে লিপ্ত হয়েছে। পিবিসিপি জমির মালিক এবং ঠিকাদারদের কাছ থেকে অর্থ আদায় করে এবং তাদের প্রভাবাধীন এলাকায় কাজ করে এমন ঠিকাদারদের কাছ থেকেও "ট্যাক্স" আদায় করে।   ১৯৯৯ সালের ২৭ এপ্রিল পিবিসিপি ক্যাডাররা আওয়ামী লীগের ৭ নেতাকর্মীকে গুলি করে হত্যা করে।  ৯ সেপ্টেম্বর, ২০০২, পিবিসিপি জঙ্গিরা নওগাঁয় বাংলাদেশ জাতীয় পার্টির স্থানীয় নেতাকে হত্যা করে।  ২৫ আগস্ট, ২০০৩, সন্দেহভাজন পিবিসিপি-এমএল (জনযুদ্ধ) জঙ্গিরা খুলনার আওয়ামী লীগ নেতাকে হত্যা করে।  ২০ মে, ২০০৩, জাগ্রত মুসলিম জনতা বাংলাদেশ পিবিসিপি ক্যাডার বলে অভিযুক্ত তিনজনকে হত্যা করে।  ১৬ ডিসেম্বর ২০০৪, মোফাখখার চৌধুরী, পূর্ব বাংলা কমিউনিস্ট পার্টি-মার্কসবাদী-লেনিনবাদী - এর শীর্ষ নেতা রাষ্ট্রীয় বাহিনী "র‍্যাব" এর ক্রসফায়ারে নিহত হন।নিজস্ব প্রতিবেদক, 'শীর্ষ চরমপন্থি নেতা মোফাক্কর র‍্যাবের 'ক্রসফায়ারে' নিহত', দৈনিক প্রথম আলো, পৃষ্ঠা ১, ১৮ ডিসেম্বর ২০০৪  ২০০৭, মিজানুর রহমান টুটুল, পূর্ব বাংলা কমিউনিস্ট পার্টি-মার্কসবাদী-লেনিনবাদী (লাল পতাকা) এর সেক্রেটারি রাষ্ট্রীয় বাহিনী "র‍্যাব" এর ক্রসফায়ারে নিহত হন।  ২৮শে জানুয়ারি, ২০১৪, পিবিসিপি নেতা ইসলাম সবুজ পুলিশের ক্রসফায়ারে নিহত হন।   স্প্লিন্টার গ্রুপ এবং প্রতিদ্বন্দ্বী    পূর্ব বাংলার কমিউনিস্ট পার্টি - মার্কসবাদী-লেনিনবাদী (পূর্ব বাংলার কমিউনিস্ট পার্টি-মার্কসবাদী-লেনিনবাদী)  পূর্ব বাংলার কমিউনিস্ট পার্টি - মার্কসবাদী-লেনিনবাদী (লাল পতাকা) ২০০২ সালে পিবিসিপি-এমএল থেকে বিভক্ত  পূর্ব বাংলার কমিউনিস্ট পার্টি - মার্কসবাদী-লেনিনবাদী (জনযুদ্ধ) ২০০৩ সালে পিবিসিপি-এমএল থেকে বিভক্ত  পিবিসিপি এবং এর বিভক্ত দলগুলি একে অপরের প্রতি বিদ্বেষী, পিবিসিপি প্রতিদ্বন্দ্বী গ্রুপগুলির সাথে একটি তুমুল যুদ্ধে ১৮ জনকে হত্যা করেছে।   আরও দেখুন    গণমুক্তি ফৌজ   তথ্যসূত্র   বিষয়শ্রেণী:বাংলাদেশে মাওবাদী সংগঠন বিষয়শ্রেণী:বাংলাদেশে সন্ত্রাসবাদ বিষয়শ্রেণী:বাংলাদেশ ভিত্তিক আধাসামরিক সংগঠন বিষয়শ্রেণী:মাওবাদী দল বিষয়শ্রেণী:বাংলাদেশের সাম্যবাদী দল বিষয়শ্রেণী:উৎসবিহীন তথ্যসহ সকল নিবন্ধ বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন
220px|thumb|বাটাটা বড়া প্রায়শই কাঁচা মরিচের সাথে খাওয়া হয় 220px|thumb|খণ্ডিত বাটাটা বড়া, মুম্বই থেকে নেওয়া বাটাটা বড়া () ভারতের মহারাষ্ট্রের একটি জনপ্রিয় ভারতীয় নিরামিষ ফাস্ট ফুড। এর আক্ষরিক অর্থ আলুর বড়া। "বাটাটা" নামটির অর্থ পর্তুগিজ ভাষায় আলু, পর্তুগিজরা ভারতে সর্বপ্রথম আলু'র প্রচলন শুরু করেছিলেন। এটিতে একটি আলুর ভর্তা করা প্যাটি থাকে যা বেসনে ডুবিয়ে তারপরে ডুবো তেলে কড়া ভাজা হয় এবং গরম চাটনির সাথে পরিবেশন করা হয়। বড়া'র আকৃতি একটি ঘন গোলকের ন্যায় হয়ে থাকে।  খাবারটি মূল যদিও মূলত মহারাষ্ট্রিয়ান, তবে বাটাটা বড়া ভারতের অন্যান্য অংশেও জনপ্রিয়তা পেয়েছে।   প্রস্তুতি  220px|thumb|মুম্বইয়ে বাটাটা বড়া তৈরি করা হচ্ছে  আলুর পুর এবং কাই ব্যবহার করা হয় পুরটিকে প্রলেপ করতে এবং এগুলোই বাটাটা বড়ার দুটি মাত্র উপাদান।   আলু সেদ্ধ করা হয়, রুক্ষভাবে ভর্তা করা হয় এবং একপাশে রেখে দেওয়া হয়। সবজির তেল একটি প্যানে গরম করা হয় এবং এতে হিং, সরিষা, কাঁচামরিচ, পেঁয়াজ, বারসুঙ্গা মিশিয়ে পেঁয়াজ স্বচ্ছ হয়ে না যাওয়া পর্যন্ত কয়েক মিনিটের জন্য ভাজা হয় ভাজা হয়। এর পরে আদা-রসুনের পেস্ট, হলুদ এবং লবণ কয়েক সেকেন্ডের জন্য ভাজা হয়, এর পরে ভর্তা করা আলু মেশানো হয় এবং আরও কয়েক মিনিট ধরে রান্না করা হয়।   বেসন ব্যবহার করে ঘন কাই তৈরি করা হয় এবং লবণ, হলুদ এবং লাল মরিচের গুঁড়ো দিয়ে মশলাদার করা হয়। কাই'কে অধিক ফুলকো করতে কখনও কখনও অল্প পরিমাণে বেকিং সোডাও যোগ করা। বড়া তৈরির জন্য আলুর মিশ্রণের কয়েকটি বল বেসনের কাইয়ে ডুবানো হয় এবং গরম ডুবো তেলে কয়েক মিনিট কড়া ভাজা হয়।  মশলাদার করতে বড়ায় লাল মরিচের পেস্ট ব্যবহার করা বাটাটা বড়ার সাথে সাধারণত সবুজ চাটনি এবং শেংদানা চাটনি (চীনাবাদামের শুকনো গুঁড়ো থেকে তৈরি চাটনি) থাকে।   পরিবেশনা  220px|thumb|সস, পুদিনার চাটনি এবং কাঁচামরিচের সাথে পরিবেশিত বাটাটা বড়া বাটাটা বড়া সাধারণত কাঁচা মরিচ এবং বিভিন্ন ধরনের চাটনি দিয়ে গরমভাবে পরিবেশন করা হয়। এটি খাওয়ার সর্বাধিক সাধারণ উপায় হলো বড়া পাও হিসেবে খাওয়া।   আরো দেখুন   বড়া  মেদু বড়া  বড়া পাও   তথ্যসূত্র    বহিঃসংযোগ   বিষয়শ্রেণী:ডুবোতেলে ভাজা খাবার বিষয়শ্রেণী:আলুর পদ বিষয়শ্রেণী:মহারাষ্ট্রীয় রন্ধনশৈলী বিষয়শ্রেণী:ভারতীয় ঝটপট খাবার বিষয়শ্রেণী:ভারতীয় হালকা জলখাবার বিষয়শ্রেণী:পথখাবার বিষয়শ্রেণী:ভারতীয় রন্ধনশৈলী
জ্যোতিকা (জন্মঃ ১৮ অক্টোবর ১৯৭৭) ভারতের একজন তামিল চলচ্চিত্র অভিনেত্রী।Jo Jo Jyothika ... – Jyothika – Suriya – Tamil Movie News. Behindwoods.com (18 October 2012). Retrieved on 12 December 2012. তিনি কয়েকটি হিন্দি, তেলুগু, কন্নড় এবং মালয়ালম ভাষার চলচ্চিত্রেও অভিনয় করেছেন।  ১৯৯৮ সালের হিন্দি চলচ্চিত্র 'ডোলি সাজা কে রাখনা' দ্বারা জ্যোতিকা অভিনয় জগতে প্রবেশ করেছিলেন, ওটিতে তার বিপরীতে অক্ষয় খান্না ছিলেন এবং চলচ্চিত্রটি পরিচালনা করেছিলেন প্রিয়দর্শন। ১৯৯৯ সালে জ্যোতিকা অভিনীত প্রথম তামিল ভাষার চলচ্চিত্র 'বালি' মুক্তি পায় যেখানে তিনি ছোটো একটি ভূমিকায় অভিনয় করেন, চলচ্চিত্রটিতে অজিত কুমার আর সিমরান মুখ্য ভূমিকায় ছিলেন। ২০০৩ সালে তার প্রথম তেলুগু চলচ্চিত্র 'ঠাকুর' মুক্তি পায়, এটাতে তিনি তেলুগু চলচ্চিত্রশিল্পীর মহানায়ক চিরঞ্জীবীর সাথে অভিনয় করার সুযোগ পেয়েছিলেন।  ২০০৪ সালের তামিল চলচ্চিত্র 'পেরাড়াগান' এ এক অন্ধ নারীর চরিত্রে অভিনয় করে জ্যোতিকা প্রশংসা কুড়ান। রজনীকান্তের সঙ্গে 'চন্দ্রমুখী' (২০০৫) এ তিনি চন্দ্রমুখী এবং গঙ্গার চরিত্র ফুটিয়ে তোলে সুনাম অর্জন করেছিলেন। এছাড়া তিনি 'মোড়ি' (২০০৭) এ একজন বোবা এবং বধির মেয়ের চরিত্রে অভিনয় করেন এবং '৩৬ ভায়াদিনিলে' (২০১৫) তে তিনি একজন মধ্যবয়স্কা নারীর চরিত্রে অভিনয় করে পরিচিতি পান। তার কর্মজীবনের মোড় ঘুরিয়ে দিয়েছিলো ১৯৯৯ সালের 'বালি' চলচ্চিত্রের ছোটো চরিত্রটি এবং ২০০০ সালে বিজয়ের সাথে অভিনয় করা 'কুশী'। তিনি তার কর্মজীবনের চূড়ায় এসে 'পাচাইকিলি মুদুচারাম' (২০০৭) এ তিনি খল চরিত্রে অভিনয় করেন।http://www.behindwoods.com/features/Topten/top-10-movies/tamil-cinema-topten-movie-pachaikili-muthucharam.html  তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:পাঞ্জাবি ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:কালাইমামানি পুরস্কার প্রাপক বিষয়শ্রেণী:তেলুগু চলচ্চিত্র অভিনেত্রী
অ্যারাবিনোজ একটি অ্যালডোপেন্টোজ ধরনের স্যুগার বা চিনি। এটি একটি মনোস্যাকারাইড যাতে পাঁচটি কার্বন পরমাণু এবং কার্যকরী মূলক হিসেবে একটি অ্যালডিহাইড (-CHO) মূলক থাকে।   বৈশিষ্ট্য  জৈব সংশ্লেষণের কারণে বেশিরভাগ স্যাকারাইড প্রায় সবসময়ই "ডি" ফর্ম হিসাবে প্রকৃতিতে বেশি পরিমাণে থাকে যা গঠনগতভাবে ডি -গ্লিসারালডিহাইডের সাথে সাদৃশ্যপূর্ণ।The D/L nomenclature does not refer to the molecule's optical rotation properties but to its structural analogy to glyceraldehyde. তবে অ্যারাবিনোজের ক্ষেত্রে এর ব্যতিক্রম দেখা যায়। এল -অ্যারাবিনোজ প্রকৃতিতে ডি -অ্যারাবিনোজের চেয়ে বেশি পাওয়া যায়। এটি বিভিন্ন বায়োপলিমারের একটি উপাদান যেমন হেমিসেলুলোজ এবং পেকটিন।  এল -অ্যারাবিনোজ অপেরন, যা আরবাড অপেরন নামেও পরিচিত, একটি বায়োমোলিকুলার গবেষণার বিষয়। অপেরন ই. কোলাইতে অ্যারাবিনোজের বিপাককে নির্দেশ করে এবং অ্যারাবিনোজের উপস্থিতিতে এবং গ্লুকোজের অনুপস্থিতিতে এটি সক্রিয় হয়।  গ্লুকোজ থেকে অ্যারাবিনোজের জৈব সংশ্লেষণের জন্য একটি পদ্ধতি হল ওহল বিয়োজন। ডি-অ্যারাবিনোজ 113x113পিক্সেল আলফা-ডি-অ্যারাবিনোফ্রুকটোজ 113x113পিক্সেল বিটা-ডি-অ্যারাবিনোফ্রুকটোজ 110x110পিক্সেল আলফা-ডি-অ্যারাবিনোপাইরানোজ 110x110পিক্সেল বিটা-ডি-অ্যারাবিনোপাইরানোজ    ব্যুৎপত্তি  অ্যারাবিনোজ নামটি গাম অ্যারাবিক থেকে এসেছে; যেখান থেকে এটি প্রথম আলাদা করা হয়েছিল।Merriam Webster Dictionary   খাবারে ব্যবহার  মূলত মিষ্টিকারক পদার্থ হিসেবে এর বাণিজ্যিকীকরণ করা হয়। অ্যারাবিনোজ হল সুক্রেজের একটি প্রতিরোধক। এমন একটি এনজাইম যা  ক্ষুদ্রান্ত্রে সুক্রোজকে ভেঙে গ্লুকোজ এবং ফ্রুক্টোজ তৈরি করে।   মন্তব্য    তথ্যসূত্র   বিষয়শ্রেণী:অ্যালডোপেন্টোজ বিষয়শ্রেণী:গ্লিসারল বিষয়শ্রেণী:ফুরানোসেস বিষয়শ্রেণী:পাইরানোসেস
অলিভার রবার্ট ওকাসেক (২ নভেম্বর, ১৯২৫ - ২৫ জুন, ১৯৯৯) ছিলেন ডেমোক্রেটিক পার্টির একজন মার্কিন রাজনীতিবিদ যিনি ১৯৭০ এবং ১৯৮০ এর দশকে ওহাইও স্টেট সিনেটের প্রেসিডেন্ট হিসাবে দায়িত্ব পালন করেছিলেন।Oliver Ocasek State Office Building সেনেটে ডেমোক্র্যাটরা তাদের সংখ্যাগরিষ্ঠতা হারানোর পর, ওকাসেককে দলীয় নেতা হিসেবে প্রতিস্থাপিত করা হয়। ১৯৬২ ও ১৯৬৮ সালে, ওকাসেক মার্কিন যুক্তরাষ্ট্রের প্রতিনিধি পরিষদের একটি আসনের জন্য প্রার্থী হয়েছিলেন। তিনি দুইবারই রিপাবলিকান পদপ্রার্থী উইলিয়াম এইচ আইরেসের কাছে হেরেছেন। ১৯৮৬ সালে তিনি ১৪তম জেলায় কংগ্রেসের একটি আসনে ডেমোক্র্যাটিক প্রার্থী থমাস সি. সয়ারের কাছে হেরে যান। ওকাসেক ১৯৯৩ থেকে ১৯৯৮ সালOur Capmaigns.cpm.-Oliver Ocasek পর্যন্ত ওহাইও বোর্ড অফ এডুকেশনে দায়িত্ব পালন করেছিলেন।   তথ্যসূত্র   বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:১৯৯৯-এ মৃত্যু বিষয়শ্রেণী:১৯২৫-এ জন্ম
আইসেল তুগলুক (; জন্ম ১৭ জুলাই ১৯৬৫, এলিজা, তুরস্ক) একজন কুর্দি রাজনীতিবিদ এবং তুরস্কের ডেমোক্রেটিক সোসাইটি পার্টির (ডিটিপী) প্রতিষ্ঠাতা সদস্যা। তিনি ইস্তাম্বুল বিশ্ববিদ্যালয় থেকে আইনে স্নাতক হন এবং তারপরে আইনজীবী হিসাবে কাজ করেন। তিনি আগে সোশ্যাল ল রিসার্চেস ফাউন্ডেশন বোর্ড কাউন্সিলের সদস্যা ছিলেন।  তিনি বর্তমানে ইস্তাম্বুলের কাছে অবস্থিত কোকাইলি টাইপ-এফ কারাগারে বন্দী আছেন।   পেশাদারী কর্মজীবন  তিনি তুর্কি মানবাধিকার সমিতির (আইএইচডি) সদস্যা হওয়ার পাশাপাশি প্যাট্রিওটিক ওমেন'স এসোসিয়েশন (বাংলা: দেশপ্রেমিক মহিলা সমিতি) (ওয়াইকেডি) প্রতিষ্ঠাতা সদস্যা। তুরস্কে তার রায়ের বিরুদ্ধে ইউরোপীয় মানবাধিকার আদালতের (ইসিএইচআর) কাছে আবদুল্লাহ ইকালানের আপিলে, তিনি আত্মপক্ষ সমর্থনের জন্য একজন আইনজীবী ছিলেন।   রাজনৈতিক পেশা  তিনি ২০০৭ সালে তুর্কি পার্লামেন্টের নির্বাচনে থাউজেনড হোপস জোটের প্রার্থী ছিলেন এবং দিয়েরবাকিরের থেকে সংসদ সদস্যা নির্বাচিত হন। একজন নির্বাচিত সংসদ সদস্যা হিসেবে আইসেল তুউলুকের মর্যাদা তাকে ১ বছর ৬ মাসের কারাদণ্ডের কারণে কারাগারে যাওয়া থেকে তার আইনি অনাক্রম্যতা প্রদান করে। কিন্তু ২০০৯ সালের ডিসেম্বরে তুর্কি সাংবিধানিক আদালত তার সংসদ সদস্যের মর্যাদা কেড়ে নেয় এবং তাকে পাঁচ বছরের জন্য সাধারণের রাজনীতি থেকে নিষিদ্ধ করা হয়। সাংবিধানিক আদালত ডিটিপি রাজনৈতিক দলকেও অবৈধ ঘোষণা করে। সাংবিধানিক আদালতের এই সিদ্ধান্ত একটি রায়ের উপর ভিত্তি করে ছিল, তা হল তার ও ডিটিপি দলের সাথে কুর্দিস্তান ওয়ার্কার্স পার্টি (পিকেকে) এর সম্পর্ক রয়েছে, যা একটি রাজনৈতিক উদ্দেশ্য অর্জনের জন্য সহিংসতাকে অস্বীকার করে না। তিনি ও ডিটিপি দল এই ধরনের সম্পর্ক অস্বীকার করে চলেছে এবং তারা সহিংসতাকে অস্বীকার করেছে।  ১০১১ সালের ১২ জুনের সাধারণ নির্বাচনে তিনি স্বতন্ত্র প্রার্থী হিসেবে নির্বাচিত হয়ে সংসদ সদস্য হন।   আইনি মামলা    ২০০৭ সাল ও ২০০৯ সালের বাক্য  তাকে ২০০৭ সালে আইন অনুযায়ী নিষিদ্ধ কুর্দি ভাষায় রাজনৈতিক দলের লিফলেট বিতরণের জন্য ১৮ মাসের কারাদণ্ড দেওয়া হয়েছিল, কারণ সমস্ত রাজনৈতিক সাহিত্য বা লেখনিতে তুর্কি ভাষায় থাকা প্রয়োজন।  তাকে ২০০৬ সালে একটি সমাবেশে পিকেকে যোদ্ধাদের 'কারো কারো নায়ক' উল্লেখ করে সন্ত্রাস বিরোধী আইন লঙ্ঘনের জন্য ২০০৯ সালের ৫ ফেব্রুয়ারি আবার দক্ষিণ-পূর্ব শহর দিয়ারবাকিরের একটি আদালত কর্তৃক কারাগারে ১৮ মাস দন্ডিত করা হয়।   তথ্যসূত্র   বিষয়শ্রেণী:তুর্কি কুর্দি রাজনীতিবিদ বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জনতা গণতান্ত্রিক দলের (তুরস্ক) রাজনীতিবিদ বিষয়শ্রেণী:রাজনীতিতে তুর্কি নারী বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:২১শ শতাব্দীর তুর্কি নারী রাজনীতিবিদ
অসম উপত্যকা সাহিত্য পুরস্কার অসমীয়া সাহিত্যের ওপর প্রদত্ত সর্বোচ্চ সাহিত্য পুরস্কার। সৃজনীমূলক অসমীয়া সাহিত্যে স্মরণীয় অবদানের জন্য উইলিয়ামসন মেগর এডুকেশন ট্রাস্ট এই পুরস্কার প্রদান করে থাকে।   পুরস্কার  ১৯৯০ খ্রিষ্টাব্দের ১১ ফেব্রুয়ারিতে শোণিতপুর জেলার অসাম ভ্যালি স্কুলের ভিত্তিপ্রস্তর স্থাপনের দিনের অনুষ্ঠানে উইলিয়ামসন মেগর গ্রুপ অব ইন্ডাস্ট্রিজের প্রধান বি এম খৈতান অসম উপত্যকা সাহিত্য পুরস্কার প্রদানের কথা ঘোষণা করেছিলেন। এই পুরস্কারে নগদ দুই লাখ টাকা, একটি প্রশস্তি পদক এবং একটি সম্মাননা স্মারক দেওয়া হয়। প্রখ্যাত অসমীয়া ভাস্কর ও চিত্রশিল্পী শোভা ব্ৰহ্ম এই পুরস্কারের পদকের নকশা প্রস্তুত করেন।   অসম উপত্যকা সাহিত্য পুরস্কার বিজয়ীদের তালিকা   থাম্ব|300px|ছবি  ক্রমিক নং  সাল ব্যক্তির নাম ১ ১৯৯০ ভবেন্দ্র নাথ শইকীয়া ২ ১৯৯১ হোমেন বরগোহাঞি ৩ ১৯৯২ সৈয়দ আব্দুল মালিক ৪ ১৯৯৩ নরকান্ত বরুয়া ৫ ১৯৯৪ যোগেশ দাস ৬ ১৯৯৫ সৌরভ কুমার চলিহা ৭ ১৯৯৬ উমাকান্ত শর্মা ৮ ১৯৯৭ নীলমণি ফুকন ৯ ১৯৯৮ মহিম বরা ১০ ১৯৯৯ অজিৎ বরুয়া ১১ ২০০০ হীরেন ভট্টাচার্য্য ১২ ২০০১ রেবতী মোহন দত্তচৌধু্রী) ১৩ ২০০২ চন্দ্রপ্রসাদ শ‍ইকীয়া  ১৪ ২০০৩ নিরুপমা বরগোহাঞি ১৫ ২০০৪ লক্ষ্মীনন্দন বরা ১৬ ২০০৫ অরুণ শর্মা ১৭ ২০০৬ নলিনীধর ভট্টাচার্য্য ১৮ ২০০৭ নগেন শ‍ইকীয়া ১৯ ২০০৮ রংবং তেরাং ২০ ২০০৯ ইমরান শাহ ২১ ২০১০ হরেকৃষ্ণ ডেকা ২২ ২০১১ পূরবী বরমুদৈ ২৩ ২০১২ সমীর তাঁতী ২৪ ২০১৩ অতুলানন্দ গোস্বামী   তথ্যসূত্র    বহিঃসংযোগ   Williamson Magor, Official site  Mcleod Russel India Limited website, (tea business)  বিষয়শ্রেণী:অসমীয়া সাহিত্য পুরস্কার বিষয়শ্রেণী:অসমের বেসামরিক পুরস্কার ও সম্মাননা বিষয়শ্রেণী:ভারতীয় সাহিত্য পুরস্কার বিষয়শ্রেণী:আসামের অসামরিক পুরস্কার ও সম্মাননা বিষয়শ্রেণী:অসমীয়া সাহিত্য
ভেরেনা ৪ (; অর্থ: ভেনাস ৪) হলো ১৯৬৭ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়।   মহাকাশযান  এই প্রোবের মধ্যে একটি এন্ট্রি প্রোব ছিলো যা শুক্রের বায়ুমণ্ডলে প্রবেশ করার জন্য ও শুক্রের পৃষ্ঠে প্যারাসুট দিয়ে অবতরণের জন্য ডিজাইন করা হয় এবং একটি ক্যারিয়ার/ফ্লাইবাই মহাকাশযান, যা শুক্রে প্রবেশের প্রোব বহন করে এবং এন্ট্রি প্রোবের সাথে যোগাযোগের তথ্য সংরক্ষণের মাধ্যম হিসেবেও কাজ করে।   উৎক্ষেপণ  পরিচিতি স্মারক হিসাবে ৪ভি-১ সংকেতের ২টি প্রোব ১৯৬৭ সালের জুন মাসে উৎক্ষেপিত হয়। এদের মধ্যে প্রথম প্রোবটি, যেটি ভেরেনা ৪ হিসাবে পরিচিত, মোলনিয়া এম উৎক্ষেপক যানে করে বাইকোনুর কসমোড্রোমের সাইট ১/৫ থেকে ১৯৬৭ সালের ১২ জুন উৎক্ষেপণ করা হয়। অপর প্রোবটি, যেটি কসমস ১৬৭ হিসাবে পরিচিত, ১৯৬৭ সালের ১৭ জুন উৎক্ষেপণ করা হয়; কিন্তু নিম্ন পৃথিবী কক্ষপথ পেরোতে ব্যর্থ হয়।   আরও দেখুন    শুক্র অভিযানসমূহের তালিকা;  ১৯৬৭-এ মহাকাশ যাত্রা;  সৌরজগত অনুসন্ধানের সময়লেখ।   তথ্যসূত্র    উদ্ধৃতি তালিকা        বহিঃসংযোগ   বিষয়শ্রেণী:ভেনেরা কর্মসূচি বিষয়শ্রেণী:১৯৬৭-এ উৎক্ষিপ্ত মহাকাশযান
ওঝাবাদ হল একটি ধর্মীয় অনুশীলন যাতে একজন অনুশীলনকারী (ওঝা) আত্মিক জগতের সাথে যোগাযোগ করে, চেতনার পরিবর্তিত অবস্থার (যেমন সমাধি) মাধ্যমে। এর লক্ষ্য হল আরোগ্য, ভবিষ্যদ্বাণী বা অন্য কোনো উপায়ে মানুষকে সাহায্য করার উদ্দেশ্যে ভৌত জগতে আত্মা বা আধ্যাত্মিক শক্তিসমূহকে নির্দেশ করা।  "ওঝাবাদী" হিসাবে শ্রেণীবদ্ধ বিশ্বাসসমূহ এবং অনুশীলনগুলি নৃতাত্ত্বিক পণ্ডিত, প্রত্নতত্ত্ববিদ, ইতিহাসবিদ, ধর্মীয় অধ্যয়নকারী পণ্ডিত, দার্শনিক এবং মনোবিজ্ঞানী সহ বিভিন্ন শাখার পণ্ডিতদের আগ্রহকে আকর্ষণ করেছে। ওঝাবাদের অধ্যয়নের জন্য নিবেদিত একটি পিয়ার-পর্যালোচিত অধ্যয়ন বিষয়ক পত্রিকা সহ এই বিষয়ে শত শত বই এবং অধ্যয়ন বিষয়ক গবেষণাপত্র তৈরি করা হয়েছে।  বিংশ শতাব্দীতে, হিপ্পি এবং নতুন-যুগের মতো পাল্টা-সাংস্কৃতিক আন্দোলনের সাথে যুক্ত অ-আদিবাসী পশ্চিমারা, আধুনিক জাদুকরী ধর্মীয় অনুশীলন তৈরি করার জন্য বিভিন্ন আদিবাসী ধর্মের ধারণা দ্বারা প্রভাবিত হয়েছিল; যার ফলস্বরূপ নব্য-ওঝাবাদ (neoshamanism) বা নব্য-ওঝাবাদী আন্দোলনের জন্ম হয়েছিল। এটি অনেক আধুনিক পৌত্তলিকীয় অনুশীলনের বিকাশকে প্রভাবিত করেছে। সেইসাথে বাইরের পর্যবেক্ষকরা যখন শতাব্দী-প্রাচীন সংস্কৃতিগুলির আচার-অনুষ্ঠানগুলি পালন বা প্রতিনিধিত্ব করার চেষ্টা করেছে যা তাদের সংস্কৃতির অন্তর্গত নয়, তারা শোষণ এবং ভুল উপস্থাপনার জন্য নেতিবাচক প্রতিক্রিয়া এবং সাংস্কৃতিক বরাদ্দের অভিযোগের সম্মুখীন হয়েছে।Wernitznig, Dagmar, Europe's Indians, Indians in Europe: European Perceptions and Appropriations of Native American Cultures from Pocahontas to the Present. University Press of America, 2007: p.132. "What happens further in the Plastic Shaman's [fictitious] story is highly irritating from a perspective of cultural hegemony. The Injun elder does not only willingly share their spirituality with the white intruder but, in fact, must come to the conclusion that this intruder is as good an Indian as they are themselves. Regarding Indian spirituality, the Plastic Shaman even out-Indians the actual ones. The messianic element, which Plastic Shamanism financially draws on, is installed in the Yoda-like elder themselves. They are the ones - while melodramatically parting from their spiritual offshoot - who urge the Plastic Shaman to share their gift with the rest of the world. Thus Plastic Shamans wipe their hands clean of any megalomaniac or missionizing undertones. Licensed by the authority of an Indian elder, they now have every right to spread their wisdom, and if they make (quite more than) a buck with it, then so be it.--The neocolonial ideology attached to this scenario leaves less room for cynicism."  তথ্যসূত্র   বিষয়শ্রেণী:ধর্মীয় আচরণ ও অভিজ্ঞতা বিষয়শ্রেণী:শামানবাদ বিষয়শ্রেণী:ধর্মের নৃবিজ্ঞান বিষয়শ্রেণী:আদিবাসী সংস্কৃতি বিষয়শ্রেণী:আধ্যাত্মিক অনুশীলন বিষয়শ্রেণী:কুসংস্কার
thumb  রবার্ট মন্টাগু, ম্যানচেস্টারের তৃতীয় ডিউক ( - ১০ মে ১৭৬২) ছিলেন একজন ব্রিটিশ রাজনীতিবিদ যিনি ১৭৩৪ সাল থেকে ১৭৩৯ সাল পর্যন্ত হাউস অফ কমন্সে ছিলেন এবং পরে তিনি ম্যানচেস্টারের ডিউক হিসেবে পিয়ারেজের স্থলাভিষিক্ত হন।   কর্মজীবন  ১৭১৯ সালের ২৮শে এপ্রিল তার বাবা, তৎকালীন ম্যানচেস্টারের চতুর্থ আর্ল, রাজা প্রথম জর্জ কর্তৃক ম্যানচেস্টারের ডিউক নিযুক্ত হন। তার বাবার মৃত্যুর পর, তার বড় ভাই ম্যানচেস্টারের দ্বিতীয় ডিউক হিসেবে উত্তরাধিকারী হন।  ১৭৩৪ সালের ব্রিটিশ সাধারণ নির্বাচনে হান্টিংডনশায়ারের হুইগ এমপি হিসেবে মন্টাগুকে নির্বাচিত করা হয়। ১৭৩৯ সালে তার ভাই, যিনি কোনও সন্তান ছাড়াই মারা যান, তার স্থলাভিষিক্ত হয়ে পিয়ারেজ এবং ম্যানচেস্টার ডাচির দায়িত্ব গ্রহণ করেন। ১৭৩৯ থেকে ১৭৬২ সাল পর্যন্ত তিনি হান্টিংডনশায়ারের লর্ড-লেফটেন্যান্টের পদে অধিষ্ঠিত ছিলেন।  ১৭৩৫ থেকে ১৭৩৭ সাল পর্যন্ত তিনি রানী কনসোর্টের ভাইস-চেম্বারলেইন হিসেবে দায়িত্ব পালন করেন। তিনি ১৭৩৯ থেকে ১৭৬১ সাল পর্যন্ত শয়নকক্ষের লর্ড ছিলেন। ১৭৬১ সাল থেকে ১৭৬২ সালে তার মৃত্যুর আগ পর্যন্ত তিনি রানী শার্লটের লর্ড চেম্বারলেইন ছিলেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৬২-এ মৃত্যু বিষয়শ্রেণী:১৭১০-এর দশকে জন্ম বিষয়শ্রেণী:মন্টাগু পরিবার
মিতালী মুখার্জী একজন বাংলাদেশী শাস্ত্রীয়http://www.ananda-alo.com/আত্মার-কাছাকাছি-দুই-দেশক/https://unb.com.bd/category/Bangladesh/mitali-enthralls-audience-at-v-day-celebrations-in-delhi/8700https://www.thedailystar.net/showbiz/cover-story/mitali-mukherjee-the-flamboyant-songbird-speaks-1652251 এবং নেপথ্য সঙ্গীতশিল্পী, যিনি মূলত বাংলাদেশের ময়মনসিংহ থেকে এসেছেন। তিনি ১৯৮২ সালে দুই পয়সার আলতা চলচ্চিত্রে এই দুনিয়া এখন তো আর সেই দুনিয়া নাই গানে সঙ্গীত পরিবেশনার জন্য বাংলাদেশের জাতীয় চলচ্চিত্র পুরস্কার অর্জন করেন।  শৈশব ও শিক্ষা  মুখার্জী তার বাবা অমূল্য কুমার মুখার্জী ও মা কল্যাণী মুখোপাধ্যায়ের পরিবারে ময়মনসিংহ জেলায় জন্মগ্রহণ করেন। তবে তার পিতার বাড়ি বরিশাল জেলায় এবং মায়ের বাড়ি কুমিল্লা জেলায় মুখার্জী পিটার মিঠুন দে’র তত্ত্বাবধানে উচ্চাঙ্গ সঙ্গীতে আনুষ্ঠানিক প্রশিক্ষণ শুরু করেন। তিনি বরোদার মহারাজা সায়াজিরাও বিশ্ববিদ্যালয়ের সঙ্গীতে শিক্ষা গ্রহণ করেন।  মুখার্জীর প্রথম অ্যালবাম "সাহিল" হয় এইচএমভি দ্বারা প্রকাশ করা হয়। তিনি তার অ্যালবাম "চাঁদ পারোসা হ্যায়"-এর জন্য গীতিকার গুলজারের সঙ্গে সহযোগিতা করেন। তিনি পাঞ্জাবি, গুজরাটি, তামিলসহ বিভিন্ন ভাষায় গান গেয়েছেন।   ব্যক্তিগত জীবন  তিনি ১৯৮২ সাল থেকে গজল গায়ক ভূপিন্দর সিং-এর সাথে বিবাহিত জীবন অতিবাহিত করেছেন।  ২০২২ সালের ১৮ জুলাই ভূপিন্দর সিং মৃত্যবরণ করেন।  পুরস্কার তিনি ১৯৮২ সালে "দুই পয়সার আলতা" সিনেমার "এই দুনিয়া এখন তো আর সেই দুনিয়া নাই" গানের জন্য শ্রেষ্ঠ নারী কন্ঠ শিল্পী হিসেবে জাতীয় চলচ্চিত্র পুরস্কার লাভ করেন। মুখার্জী ৯ অক্টোবর, ২০১৫ তারিখে সিটি ব্যাংক কর্তৃক প্রদত্ত গানে গানে গুণীজন সংবর্ধনা পেয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার ব্যক্তি বিষয়শ্রেণী:ময়মনসিংহের ব্যক্তি বিষয়শ্রেণী:বাঙালি সঙ্গীতশিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:বাঙালি হিন্দু বিষয়শ্রেণী:ভারতীয় হিন্দু বিষয়শ্রেণী:জন্মের সাল অজানা বিষয়শ্রেণী:শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:মুমিনুন্নিসা সরকারি মহিলা কলেজের প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলাদেশী হিন্দু বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:বাড়োদার মহারাজা সায়াজীরাও বিশ্ববিদ্যালয়ের প্রাক্তন শিক্ষার্থী
শ্রী শ্রী বারাহী দেবীর মন্দির নোয়াখালী জেলার সোনাইমুড়ি উপজেলার আমিশাপাড়া ইউনিয়নের একটি প্রাচীন হিন্দু মন্দির।   ইতিহাস  কথিত আছে যে, রাজা আদিশূরের পুত্র বিশ্বম্ভর শূর ভুলুয়ায় রাজধানী স্তাহপন করে বারাহী দেবীর মন্দির স্থাপন করেছিলেন। তখন এই মন্দির ছিল ভুলুয়া সন্নিহিত কল্যানপুরে। পরবর্তী কালে রুদ্র মানিক্যের পত্নী রানী শশীমুখী আমিশাপাড়া গ্রামে মন্দির নির্মাণ করে বারাহী দেবিকে পুনঃ প্রতিষ্ঠিত করে। এ মন্দির নিয়ে কেউ তেমনা গবেষনা না হওয়ায়, প্রত্নতাত্ত্বিকরা এখনো বারাহী দেবীর মন্দিরের নির্মাণ কাল নির্নয় করতে পারিনি ।   মন্দিরের বিবরণ  পর্যবেক্ষণে দেখা গেছে বারাহী দেবীর মন্দির টি চুন, সুরকি, ইট দ্বারা নির্মিত এবং ইহার দেওয়াল বাটালি গুড়ের অনুরূপ ইট দ্বারা প্রতিস্থাপিত । বারেন্দাসহ মন্দিরের দৈর্ঘ্য ৩৬ ফুট এবং প্রস্থ ও ৩৬ ফুট উচ্চতা ১১.২৫ ফুট। ইহার দেওয়ালের ঘনত্ব ২.২৫ ফুট। বর্গাকৃতি মন্দিরটির পশ্চিমদিক ব্যতীত অপর তিন দিকের বাররেন্দায় ১০টি সরু ও পিলার বা স্তম্ভ রয়েছে। মূল মন্দিরের প্রবেশ দ্বারে দুটি বড় অষ্টভূজাকৃতি স্মম্ভের ওপরের দেওয়ালে পদ্মফুলের কলি সাদৃশ্য নকশা পরিলক্ষিত হয়। মন্দিরের উত্তর ও পূরবে একটি করে মোট দুটি দরজা এবং দক্ষিনে একটি ও পূর্বে দুটি জানালা বিদ্যমান । পূর্বপার্শ্বে টিনসেডের একটি নাট মন্দির সংযুক্ত রয়েছে এবং মন্দির সংলগ্ন উত্তর পার্শে রয়েছে ষষ্ঠাভূজাকৃতি রাধাকৃষ্ণ মন্দির। যা এখনো নির্মাণাধীন।   তথ্যসূত্র   বিষয়শ্রেণী:নোয়াখালী জেলার হিন্দু মন্দির